Әкім (фильм)

Әкім () — 2019 жылғы қазақстандық комедиялық фильм. Рөлін фильмнің режиссёрі, сценарийшісі мен продюсері Нұртас Адамбаев сомдаған байдың баласы Азамат кейіпкері бұл фильмде ауыл әкімі болып тағайындалады да, ауыл өміріне үйреніп келеді.

 Өндірісі 
Режиссёрі, продюсері, сценарийшісі және басты кейіпкердің актёры болған Нұртас Адамбаев сөзінше, Әкім фильмінің өндірісіне 16–17 күн ғана кетті. Kazinform хабарлауынша, түсірілім Алматыдан 300 шақырым жердегі ауылдардың бірінде өтті. Фильм орысша және қазақша жасалған.

Адамбаев сөзінше, фильм атауын және идеясын оған Шымкенттің бұрынғы әкімі Ғабидолла Әбдірахымов ұсынған еді. Бұл — Адамбаевтың сегізінші туындысы.

 Сюжеті 
Қалада туып-өскен, қала өміріне үйреніп қалған Азамат (Нұртас Адамбаев) саясаткер әкесінің (Жан Байжанбаев) шешімімен Нұр-Сұлтаннан Тазабұлақ ауылына жіберіледі де, әкім болып тағайындалады. Фильм бойы ауылда тұрған, соның тұрмыс дәстүріне үйренгелі келген Азамат ауыл тұрғындарымен жақындасады.

Фильм барысында ұялы телефон байланысына қол жеткізе алмаған, қазақ тілін дұрыс меңгере алмаған Азамат Тазабұлақ ауылында түрлі қиындықтар көреді. Жақсы әкім болып көрінейін деген Азамат кейін әкесінің жоспарынша тазабұлақтық көрші Мағжанмен, мектепте қазақ тілін оқытып жүрген Гүлназбен танысады.

 Релизі 
2019 жылғы 7 қарашада Қазақстандағы барлық кинотеатрларда жарыққа шықты.

 Бағалануы 
Әкім фильмі жарыққа шыққанда, көпшілік Адамбаевты елдегі саясаты жайлы Халық қызметшісі комедиясын түсіріп, кейін президент атанған Владимир Зеленскиймен салыстырды. Алайда «саясатпен айналысу ниетіңіз бар ма?» деген сұраққа Адамбаев ондай ойым жоқ деді.

 Дереккөздер 

Санат:Қазақстан кинокомедиялары
Санат:2019 жылғы Қазақстан фильмдері
Санат:Қазақ тіліндегі фильмдер
Санат:Нұртас Адамбаев фильмдері